യാത്ര വാഹനം ആംബുലന്സ് വേണം എന്ന് നിര്ബന്ധിക്കരുത്, അടിയന്തര സാഹചര്യങ്ങളില് അതിര്ത്തി കടന്നു പോകുന്നവരെ തടയരൂത്ത് : കര്ണാടക സര്ക്കാരിനോട് കേരള ഹൈക്കോടതി അടിയന്തര സാഹചര്യങ്ങളില് അതിര്ത്തി കടന്നു പോകുന്നവരെ തടയരുതെന്നു കര്ണാടക സര്ക്കാരിന് കേരള ഹൈക്കോടതി നിര്ദ്ദേശം. മരണം,മെഡിക്കല് ആവശ്യം, എന്നിവയ്ക്കായി യാത്ര ചെയ്യുന്നവരെ തടയരുതെന്നും ഇടക്കാല ഉത്തരവില് കോടതി നിര്ദ്ദേശിച്ചു. യാത്ര ചെയ്യുന്ന വാഹനം ആംബുലന്സ് വേണം എന്ന് നിര്ബന്ധിക്കരുത്, സ്വകാര്യ വാഹനങ്ങളില് ആണെങ്കിലും അതിര്ത്തി കടന്നു യാത്ര ചെയ്യാന് അനുവദിക്കണം. മതിയായ രേഖകകള് ഉള്ളവരെ തടയരുതെന്നും കോടതിയുടെ നിര്ദ്ദേശം ഉണ്ട്. കര്ണാടക ഹൈക്കോടതി ഉത്തരവിന്റെ അടിസ്ഥാനത്തില് ആണ് നിയന്ത്രണം കര്ശനമാക്കിയതെന്നു കര്ണാടക സര്ക്കാര് കോടതിയെ അറിയിച്ചിരുന്നു. ദക്ഷിണ കന്നഡയിലാണ് ഏറ്റവും കൂടുതല് കൊവിഡ് കേസുകള് ഉള്ളത്. ഹര്ജിയിലെ ആവശ്യം പരിഗണിക്കാന് ആകില്ലെന്നും കര്ണാടക അറിയിച്ചിരുന്നു. മറുപടി സത്യവാങ്മൂലം നല്കാന് കര്ണാടക സര്ക്കാരിനോട് ആവശ്യപ്പെട്ടിട്ടുണ്ട്. ഹര്ജി പരിഗണിക്കുന്നത് ഈ മാസം 25ലേക്ക് മാറ്റി. Tags: corona virus COVID 19 featured news karnadaka Kerala High Court directs Karnataka govt not to force ambulance to cross border lockdown